Author: Liv Marit Holm

Vi skal jobbe sammen for å sikre at barn og unge i Overhalla kommune får riktig hjelp så tidlig som mulig!

Mer info:
Hvis du vil vite mer om BTI-modellen, finner du mer informasjon ved å søke «BTI» på kommunens hjemmeside www.overhalla.kommune.no.

Vi samarbeider om BTI i Overhalla kommune:
Hunn skole
OBUS
Overhalla Montessori
Ranemsletta barnehage
Skage barnehage
Moamarka barnehage
Gammelstua barnehage
Helsestasjonen og skolehelsetjenesten
Rus- og psykisk helsetjeneste
PPT
Barneverntjenesten
Ved spørsmål eller kommentarer om BTI i Overhalla, kan du kontakte: Fagleder v/helsestasjonen Hege Dahl Lysberg på tlf. 908 71 787 eller hege.dahl@overhalla.kommune.no Assisterende rektor v/OBUS Andreas Langfors Åsli på tlf. 908 77 031 eller andreas-langsfors.asli@overhalla.kommune.no Alle enheter har i tillegg egne BTI-kontakter. Du kan be enhetslederen om å gi deg kontaktinformasjon til vedkommende.

Informasjon til foreldre om Bedre Tverrfaglig Innsats

Vi jobber sammen for barns beste

Bedre Tverrfaglig Innsats (BTI)

Hva er BTI?
Noen ganger i løpet av et liv kan ditt barn, eller dere som familie, ha behov for ekstra støtte og hjelp. Da er det viktig at de som gir hjelpen samarbeider for å gi dere et best mulig tilbud.
BTI er en modell for samhandling. Det handler om tidlig innsats, bedre samordning av tjenester og involvering av dem det gjelder; både barn, ungdom og foreldre.
Målsettingen for BTI er å kvalitetssikre helhetlig og koordinert innsats uten oppfølgingsbrudd. Alle som er involvert i arbeidet rundt et barn, en ungdom, eller en familie med utfordringer, skal oppleve at man er en del av et team som jobber sammen mot felles mål.

Kort sagt:
Vi ønsker å gi riktig hjelp på et så tidlig tidspunkt som mulig.

Hvorfor BTI?
Overhalla kommune begynte å jobbe med BTI-modellen i 2016. Bakgrunnen for det er et ønske om en bedre og en mer helhetlig oppvekstarena for barn og unge.
For å nå dette målet, er det satt spesielt fokus på 4 hovedområder:
Alle voksne ser og handler
Tidlig innsats til barn og unge
Vi samarbeider på tvers
Alle opplever mestring
BTI Overhalla har som mål å favne alle disse fokusområdene. Vi vet at tidlig innsats overfor barn, unge og familier som har ekstra behov for hjelp og støtte, er helt avgjørende for hvordan de vil utvikle seg videre, og for hva slags livskvalitet de får.

Foreldremedvirkning i BTI:
En av forutsetningene for BTI, er at foresatte skal involveres i innsatsen rundt barnet eller ungdommen så tidlig som mulig, helt fra undring/bekymring oppstår.
Når foreldre samtykker til samarbeid, kan andre fagområder involveres i arbeidet på et tidlig tidspunkt, slik at innsatsen rettet mot barnet, ungdommen eller familien blir så helhetlig som mulig.
Det forventes at foreldre deltar aktivt i prosessen, og alle innsatsene som er involvert må legge til rette for åpen og god samhandling.
De det gjelder kan også gi oss verdifull hjelp, ved å gi oss en tilbakemelding på hvordan de opplever samarbeidet.